Priekšlikums Padomes regula, ar ko groza Regulu (EK) Nr. 639/2004 par Kopienas attālākajos reģionos reģistrēto zvejas flotu pārvaldību /* COM/2008/0444 galīgā redakcija - CNS 2008/0138 */





[pic] | EIROPAS KOPIENU KOMISIJA | Briselē, 9.7.2008 COM(2008) 444 galīgā redakcija 2008/0138 (CNS) Priekšlikums PADOMES REGULA, ar ko groza Regulu (EK) Nr. 639/2004 par Kopienas attālākajos reģionos reģistrēto zvejas flotu pārvaldību (iesniegusi Komisija) PASKAIDROJUMA RAKSTS 1) PRIEKšLIKUMA KONTEKSTS - Priekšlikuma pamatojums un mērķi Padomes 2004. gada 30. marta Regulā (EK) Nr. 639/2004 par Kopienas attālākajos reģionos reģistrēto zvejas flotu pārvaldību noteiktas atkāpes no iekļaušanas/izslēgšanas režīma, kas paredzēts 13. pantā Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku, un no aizlieguma izmantot publisko finansējumu flotes modernizēšanai vai atjaunošanai, kas paredzēts 1999. gada 17. decembra Regulā (EK) Nr. 2792/1999, kas nosaka sīki izstrādātus Kopienas noteikumus un kārtību attiecībā uz struktūrpalīdzību zivsaimniecības nozarē. Pēc 2006. gada 19. jūnijā Padomē panāktās politiskās vienošanās attiecībā uz Eiropas Zivsaimniecības fondu (EZF) šo atkāpju piemērošanas termiņš tika pagarināts par vienu gadu. Tomēr Komisijas akts, ar ko attiecīgajām dalībvalstīm ļauj piešķirt valsts atbalstu, tika pieņemts vēlāk, nekā paredzēts, un kuģu būvētavu jauda ir ierobežota, tāpēc ir kļuvis neiespējami ievērot Regulā (EK) Nr. 639/2004 noteikto termiņu un līdz 2008. gada 31. decembrim flotē iekļaut zvejas kuģus, kuru atjaunošanai saņem valsts atbalstu. Šā priekšlikuma mērķis ir par vienu gadu pagarināt minēto termiņu, lai attiecīgās dalībvalstis varētu pilnībā izmantot 2006. gadā panākto vienošanos. - Vispārīgais konteksts Īpašais režīms Kopienas attālākajos reģionos reģistrēto flotu pārvaldībai ir izveidots tāpēc, ka Kopienas mērogā šos reģionus raksturo no citiem atšķirīgs strukturālais un sociālekonomiskais stāvoklis. Attālāko reģionu īpašo apstākļu atzīšana ir saskaņā ar Līguma 299. panta 2. punktu. - Spēkā esošie noteikumi priekšlikuma jomā Kopienas attālākajos reģionos reģistrēto zvejas flotu pārvaldību reglamentē Padomes 2004. gada 30. marta Regula (EK) Nr. 639/2004 un Komisijas 2004. gada 9. decembra Regula (EK) Nr. 2104/2004, ar ko nosaka piemērošanas kārtību Padomes Regulai (EK) Nr. 639/2004. - Atbilstība pārējiem ES politikas virzieniem un mērķiem Nepiemēro. 2) APSPRIEšANāS AR IEINTERESēTAJāM PERSONāM UN IETEKMES NOVēRTēJUMS - Apspriešanās ar ieinteresētajām personām Komisijas dienesti par šo problēmu uzzināja no sarakstes ar attiecīgajām dalībvalstīm. 212 - Ekspertu atzinumu pieprasīšana un izmantošana Neatkarīgu ekspertu atzinums nebija vajadzīgs. - Ietekmes novērtējums Ņemot vērā to, cik šaura ir šā priekšlikuma darbības joma, ietekmes novērtējums nav vajadzīgs. 3) PRIEKšLIKUMA JURIDISKIE ASPEKTI - Ierosināto pasākumu kopsavilkums Tā termiņa pagarināšana, kurā flotē jāiekļauj papildu zvejas jauda, kas prasīta par kuģiem, kuru atjaunošanai vai modernizācijai saņem valsts atbalstu. - Juridiskais pamats Līguma 37. pants un 299. panta 2. punkts. - Subsidiaritātes princips Priekšlikums attiecas uz jomu, kas ir Kopienas ekskluzīvā kompetencē. Tāpēc subsidiaritātes principu nepiemēro. - Proporcionalitātes princips Priekšlikums ir saskaņā ar proporcionalitātes principu šādu iemeslu dēļ: nepiemēro. - Juridisko instrumentu izvēle Ierosinātais juridiskais instruments: regula, ar kuru groza spēkā esošu tiesību aktu. Citi instrumenti nebūtu piemēroti šādu iemeslu dēļ: nepiemēro. 4) IETEKME UZ BUDžETU Priekšlikums neietekmē Kopienas budžetu. 2008/0138 (CNS) Priekšlikums PADOMES REGULA, ar ko groza Regulu (EK) Nr. 639/2004 par Kopienas attālākajos reģionos reģistrēto zvejas flotu pārvaldību EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu un 299. panta 2. punktu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā: (1) Padomes 2004. gada 30. marta Regulā (EK) Nr. 639/2004 par Kopienas attālākajos reģionos reģistrēto zvejas flotu pārvaldību[3] ir minētas atkāpes no 13. panta Padomes 2002. gada 20. decembra Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku[4]. Attiecīgajā pantā paredzēts vispārējs režīms iekļaušanai flotē un izslēgšanai no tās. (2) Regulas (EK) Nr. 639/2004 2. panta 5. punktā attiecībā uz kuģiem, kuru atjaunošanai saņem valsts atbalstu, atkāpei no minētā iekļaušanas/izslēgšanas režīma ir noteikts spēkā esības termiņš. Sākotnēji tas bija 2007. gada 31. decembris, bet pēc 2006. gada 19. jūnijā Padomē panāktās politiskās vienošanās attiecībā uz Eiropas Zivsaimniecības fondu termiņš tika pagarināts līdz 2008. gada 31. decembrim. (3) Komisijas akts, ar ko attiecīgajām dalībvalstīm ļauj piešķirt valsts atbalstu[5], tika pieņemts vēlāk, nekā paredzēts. Ņemot vērā to, ka ieinteresēto kuģu būvētavu jauda ir ierobežota, 2006. gada 19. jūnijā Padomē panākto politisko vienošanos nav iespējams pilnīgi īstenot līdz 2008. gada 31. decembrim. (4) Tādēļ ir lietderīgi vēl par vienu gadu pagarināt atkāpes termiņu, kas noteikts Regulas (EK) Nr. 639/2004 2. panta 5. punktā. (5) Regula (EK) Nr. 639/2004 ir attiecīgi jāgroza, IR PIEŅĒMUSI ŠO REGULU. 1. pants Regulas (EK) Nr. 639/2004 2. panta 5. punktā datumu "2008. gada 31. decembris" aizstāj ar "2009. gada 31. decembris". 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV C […], […], […]. lpp. [2] OV C […], […], […]. lpp. [3] OV L 102, 7.4.2004., 9. lpp. Regulā jaunākie grozījumi izdarīti ar Regulu (EK) Nr. 1646/2006 (OV L 309, 9.11.2006., 1. lpp.). [4] OV L 358, 31.12.2002., 59. lpp. Regulā grozījumi izdarīti ar Regulu (EK) Nr. 865/2007 (OV L 192, 24.7.2007., 1. lpp.). [5] Vadlīnijas valsts atbalsta vērtēšanai zvejniecības un akvakultūras jomā (OV C 84, 3.4.2008., 10. lpp.).